Case ID: 1027687
Sentence 28: Yuxarıda göstərilən qanunvericilik normalarının məzmunundan göründüyü kimi Bakı şəhər İcra Hakimiyyəti ilə Cavabdeh2 arasında dövlət mülkiyyətində olan torpaq sahəsinin icarəyə verilməsinə dair mübahisəli torpaq icarə müqaviləsi bağlanmamışdan əvvəl icarəyə veriləcək dövlət torpaq sahəsinin sərhədləri naturada və xəritədə müəyyən edilməli, Azərbaycan Respublikasının Əmlak Məsələləri Dövlət Komitəsinin müvafiq rəyi alınmalı və göstərilən sənədlərin əsasında torpağın icarəyə verilməsi barədə qərar (sərəncam) qəbul edilməli idi. Hazırkı işin materiallarından görünür ki, mübahisəli torpaq icarə müqaviləsi bağlanarkən qanunvericiliyin yuxarıda göstərilən tələblərinə əməl edilməmiş, torpaq sahəsi əvvəlcədən yerquruluşu qaydasında ayrılmamış, Azərbaycan Respublikasının Əmlak Məsələləri Dövlət Komitəsinin müvafiq rəyi alınmamış və Bakı şəhər İcra Hakimiyyəti tərəfindən torpağın icarəyə verilməsi barədə qərar (sərəncam) qəbul edilməmişdir.